CELEX: 32006R1630
Language: mt
Date: 2006-10-31 00:00:00
Title: Regolament tal-Kummissjoni (KE) Nru 1630/2006 tal- 31 ta' Ottubru 2006 li jemenda r-Regolament tal-Kummissjoni (KE) Nru 933/2002 li jiftaħ u li jipprovdi għall-amministrazzjoni ta' kwoti ta' tariffi għal ċerti prodotti agrikoli li joriġinaw mill-Iżvizzera, u li jħassar ir-Regolament (KE) Nru 851/95

752                MT               Il-Ġurnal Uffiċjali ta’ l-Unjoni Ewropea            5.12.2008

32006R1630

1.11.2006                       IL-ĠURNAL UFFIĊJALI TA’ L-UNJONI EWROPEA                 L 302/43

                  REGOLAMENT TAL-KUMMISSJONI (KE) Nru 1630/2006

                                         tal-31 ta’ Ottubru 2006

      li jemenda r-Regolament tal-Kummissjoni (KE) Nru 933/2002 li jiftaħ u li jipprovdi
    għall-amministrazzjoni ta’ kwoti ta’ tariffi għal ċerti prodotti agrikoli li joriġinaw mill-
                    Iżvizzera, u li jħassar ir-Regolament (KE) Nru 851/95

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Deċiżjoni tal-Kunsill u tal-Kummissjoni 2002/309/KE, l-Euratom dwar
il-konklużjoni tas-seba’ Ftehimiet mal-Konfederazzjoni Żvizzera1, u b’mod partikolari l-
Artikolu 5(3) tagħha,

Billi:

(1)       Wara t-tkabbir ta’ l-Unjoni Ewropea fl-1 ta' Mejju 2004, il-Komunità u l-Iżvizzera
          qablu li jadottaw il-konċessjonijiet tariffarji stipolati fil-Ftehim bejn il-Komunità
          Ewropea u l-Konfederazzjoni Żvizzera tal-21 ta' Ġunju 1999 dwar il-kummerċ tal-
          prodotti agrikoli2, minn hawn 'il quddiem il-Ftehim, li daħal fis-seħħ fl-1 ta’ Ġunju
          2002. Huma qablu, b’mod partikolari, li jemendaw l-Annessi 1 u 2 tal-Ftehim li
          jelenkaw il-konċessjonijiet, sabiex iwessgħu kwota tariffarja mingħajr dazju eżistenti
          tal-Komunità biex tkopri prodott ġdid, iċ-ċikwejra witloof tal-kodiċi NM 0705 21 00.

(2)       Sakemm issir l-emenda formali, il-Komunità u l-Iżvizzera qablu li jipprovdu għall-
          applikazzjoni tal-konċessjonijiet adattati, mill-1 ta’ Mejju 2004, fuq bażi awtonoma u
          tranżitorja.

(3)       Biex ikun żgurat li l-benefiċċju tal-kwota għall-prodotti tal-kodiċi NM 0705 21 00
          ikun disponibbli mill-1 ta' Mejju 2004, kwota tariffarja awtonoma tal-Komunità
          limitata għal dawk il-prodotti għal matul il-perjodu tranżitorju ġiet prevista fir-
          Regolament tal-Kunsill (KE) Nru 7/2005 tat-13 ta’ Diċembru 2004 li jadotta miżuri
          awtonomi u tranżitorji biex tinfetaħ kwota tariffarja tal-Komunità għal ċerti prodotti
          agrikoli li joriġinaw mill-Iżvizzera3.

1
          ĠU L 114, 30.4.2002, p. 1.
2
          ĠU L 114, 30.4.2002, p. 132.
3
          ĠU L 4, 6.1.2005, p. 1.
 ---pagebreak--- 5.12.2008           MT                Il-Ġurnal Uffiċjali ta’ l-Unjoni Ewropea                                   753

(4)       L-Anness 2 tal-Ftehim, kif emendat mid-Deċiżjoni 3/2005 tal-Kumitat Konġunt għall-
          Agrikoltura, stabbilit mill-Ftehim bejn il-Komunità Ewropea u l-Konfederazzjoni
          Żvizzera dwar il-kummerċ tal-prodotti agrikoli tad-19 ta’ Diċembru 2005 dwar l-
          adattament, wara t-tkabbir ta’ l-Unjoni Ewropea, ta’ l-Anness 1 u 24, jistipola kwoti
          tariffarji estiżi biex ikopru l-prodotti tal-kodiċi NM 0705 21 00. Għalhekk huwa
          meħtieġ li jiġu aġġustati d-dispożizzjonijiet ta’ l-implimentazzjoni korrispondenti.

(5)       Ir-Regolament tal-Kummissjoni (KE) Nru 933/20025 għandu għalhekk jiġi emendat
          skond dan.

(6)       Ir-Regolament (KE) Nru 7/2005 huwa rrevokat mill-1 ta’ Settembru 2006 bir-
          Regolament (KE) Nru 1623/20066. Għalhekk ir-Regolament għandu jidħol fis-seħħ fl-
          istess data.

(7)       Il-miżuri previsti f’dan ir-Regolament huma skond l-opinjoni tal-Kumitat tal-Kodiċi
          Doganali,

ADOTTAT DAN IR-REGOLAMENT:

                                                     Artikolu 1

Fl-Anness tar-Regolament (KE) Nru 933/2002 r-ringiela għall-ordni Nru 09.0925 tinbidel
b’dan li ġej:
Numru ta' l-ordni   Kodiċi NM           Kodiċi TARIC       Deskrizzjoni          Rata tad-dazju   Volum        annwali
                                                                                                  (piż            nett
                                                                                                  f’tunnellati)

09.0925             0705 11 00                             Ħass (Lactuca         B'xejn           3 000
                                                           sativa)         u
                    0705 19 00                             ċikwejra
                                                           (Cichorium
                    0705 21 00                             spp.), inkluż iċ-
                                                           ċikwejra
                    0705 29 00                             Witloof
                                                           (Cichorium
                                                           intypus      var.
                                                           foliosum), friska
                                                           jew imkessħa

4
          ĠU L 346, 29.12.2005, p. 33.
5
          ĠU L 144, 1.6.2002, p. 22.
6
          Ara paġna 1 ta’ dan il-Ġurnal Uffiċjali.
 ---pagebreak--- 754             MT            Il-Ġurnal Uffiċjali ta’ l-Unjoni Ewropea                5.12.2008

                                           Artikolu 2

Għas-sena 2006, il-volum tal-kwota tariffarja tal-Komunità Nru 090925 għandha tiġi mnaqqsa
bil-kwantità użata qabel id-data prevista fl-Artikolu 3, skond il-kwota tariffarja tal-Komunità
Nru 090947 prevista fir-Regolament (KE) Nru 7/2005.

                                           Artikolu 3

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.

Dan ir-Regolament għandu jidħol fis-seħħ fl-1 ta' Lulju 2006.

Ir-Regolament jorbot fl-intier tiegħu u huwa direttament applikabbli fl-Istati Membri kollha.

Magħmul fi Brussell, 31 ta’ Ottubru 2006.

                                              Għall-Kummissjoni
                                              Laszlo KOVACS
                                              Membru tal-Kummissjoni